الكوتش ناهد رشاد خرجات في حوارات كتوضح فيهم أنها ماشي ضد المرا ومكانش الهدف ديالها التقليل من النساء بعدما شبهاتهم بالبرطمات ديال الكرا والفيلات ديال الشرا، وأن الحملة لي ناضت عليها ماتستاحقهاش. وخلال حوارها مع “هيت راديو” بكات نهاد ودوات على قصتها بعدما كانت مطلقة لمدة 18 العام واضطرات تبقى بوحدها مع ولدها وجربات بزاف ديال الأمور وفي الأخير لقات أن الكوتشينكَ هو الحل وهو لي ساعدها في حياتها. وقالت ناهد أن ربما التشبيه ماكانش في محلو ولكن مايمكنش الناس يحاسبوها على نيتها، وأنها ديما مع المرا وغادي تبقى مع المرا. ان هاد الكوتش تكون مع المرا بالنسبة ليلها شكل، وانها واخا تكون معها تبغي تقوقعها فدور تقليدي فات عليه الفوت شكل اخر. فالتالي كيبان ان نهاد وتفكيرها القروسطي ماعمرهم ماغادي يتبدلو، وللاسف غادي تبقى كتقيا نصائحها على المغربيات. 
الدموع هاهما والاعتذار فيناهو.. ناهد رشاد كتبكي باش توضح هدرتها الميزوجين وتقليلها من قيمة المرا – فيديو